2002D0251 — SL — 23.12.2003 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 27. marca 2002 o nekaterih zaščitnih ukrepih v zvezi s perutninskim mesom in nekaterimi ribiškimi proizvodi in proizvodi iz ribogojstva, namenjenih za prehrano ljudi in uvoženih iz Tajske (notificirano pod dokumentarno številko K(2002) 1319) (Besedilo velja za EGP) (2002/251/ES) (UL L 084, 28.3.2002, p.77)

spremenjena z:







(*) Ta akt ni bil nikoli objavljen v slovenščini.









▼B

ODLOČBA KOMISIJE

z dne 27. marca 2002

o nekaterih zaščitnih ukrepih v zvezi s perutninskim mesom in nekaterimi ribiškimi proizvodi in proizvodi iz ribogojstva, namenjenih za prehrano ljudi in uvoženih iz Tajske

(notificirano pod dokumentarno številko K(2002) 1319)

(Besedilo velja za EGP)

(2002/251/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane ( 1 ), in zlasti člena 53(1) Uredbe, ob upoštevanju Direktive Sveta 97/78/ES z dne 18. decembra 1997 o določitvi načel za organizacijo veterinarskih pregledov proizvodov, ki prihajajo v Skupnost iz tretjih držav ( 2 ), in zlasti člena 22(1) Direktive, ob upoštevanju naslednjega: (1) Kar zadeva zlasti živila, člen 53(1)(b)(iii) Uredbe (ES) št. 17/2002 omogoča sprejem začasnih ukrepov, če je očitno, da bi živila, uvožena iz tretje države, lahko predstavljala resno tveganje za zdravje ljudi, živali ali za okolje (2) Skladno z Direktivo 97/78/ES je treba sprejeti potrebne ukrepe kar zadeva uvoz nekaterih izdelkov iz tretjih držav, kjer se pojavi ali razvije karkoli, kar bi lahko predstavljalo resno nevarnost za zdravje živali ali ljudi. (3) V perutninskem mesu in kozicah, ki so bili uvoženi s Tajske in namenjeni za prehrano ljudi, so ugotovili prisotnost nitrofuranov. (4) Ker prisotnost te snovi predstavlja potencialno tveganje za zdravje ljudi, je treba vse pošiljke perutninskega mesa in kozic, uvoženih s Tajske, vzorčiti in analizirati, da bi tako dokazali njihovo neoporečnost. (5) Uredba (ES) št. 178/2002 je vzpostavila sistem hitrega opozarjanja na nevarnost hrane in sklicevanje nanjo je primerno za izvajanje skupnih informacijskih zahtev, ki jih določa Direktiva 97/78/ES. (6) Ta odločba bo ponovno preučena v luči jamstev, ki jih bodo dali pristojni organi oblasti Tajske in na temelju rezultatov preskusov, opravljenih v državah članicah. (7) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali – ob upoštevanju naslednjega: SPREJELA NASLEDNJO ODLOČBO:







Člen 1

Ta odločba se nanaša na perutninsko meso in kozice, uvožene s Tajske.

Člen 2

▼M3

1. Države članice z uporabo ustreznih načrtov vzorčenja in metod ugotavljanja na vsaki pošiljki kozic in perutninskega mesa, uvoženi s Tajske, ki jo spremlja zdravstveno spričevalo, izdano pred 21. septembrom 2002, opravijo kemične analize za zagotovitev, da so navedeni proizvodi za zdravje ljudi nenevarni. Te analize morajo biti še zlasti opravljene z namenom, da se ugotovi prisotnost snovi, ki zavirajo rast mikrobov, še posebno nitrofuranov in njihovih metabolitov.

▼B

2. Države članice Komisijo takoj obvestijo o rezultatih preiskave iz odstavka 1, pri čemer se poslužujejo sistema hitrega opozarjanja na nevarnost hrane, vzpostavljenega z Uredbo (ES) št. 178/2002.

Člen 3

Države članice na svoje ozemlje ne dovolijo uvoza izdelkov, ki so navedeni v členu 1, ali njihovega pošiljanja v druge države članice, če rezultati v členu 2 navedenih preskusov niso ugodni.

Člen 4

Vsi stroški, nastali pri uporabi te odločbe, se zaračunajo dobavitelju, prejemniku ali njunim zastopnikom.

Člen 5

Države članice spremenijo ukrepe, ki jih uporabljajo pri uvozu, da bi jih tako uskladile s to odločbo. O tem takoj obvestijo Komisijo.

Člen 6

Ta odločba se ponovno preuči na temelju jamstev, ki jih dajo pristojni organi oblasti Tajske in na temelju rezultatov preiskav, ki so navedeni v členu 2.

Člen 7

Ta odločba je naslovljena na države članice.